ടി.കെ. പരീക്കുട്ടി

ടി.കെ. പരീക്കുട്ടി 1909-ൽ  ഫോർട്ട് കൊച്ചിയിൽ ജനിച്ചു. പറയത്തക്ക വിദ്യാഭ്യാസമൊന്നും നേടിയിട്ടില്ലാത്ത ഇദ്ദേഹം ഒരു നല്ല വ്യവസായ പ്രമുഖനെന്ന പേരു സമ്പാദിച്ചു. അദ്ദേഹം ഒരു ബോട്ടുടമയും ട്രാൻസ്പോർട്ടിംഗ് കോൺട്രാക്ടറും കൂടി ആയിരുന്നു.

ജീവിതരേഖ
1952-ൽ ചന്ദ്രതാരാ പിക്ചേഴ്സ് എന്നപേരിൽ ഫിലിം വിതരണ കമ്പനി ആരംഭിച്ച് പ്രവർത്തനം തുടങ്ങി.  1954-ൽ നീലക്കുയിൽ എന്ന ചലച്ചിത്രം നിർമിച്ചുകൊണ്ട് നിർമ്മാണ രംഗത്തു പ്രവേശിച്ചു.  ആ ചിത്രത്തിന് അഖിലേന്ത്യാ അടിസ്ഥാനതിൽ രണ്ടാം സ്ഥാനവും പ്രസിഡന്റിന്റെ വെള്ളി മെഡലും കിട്ടിയതോടെ അദ്ദേഹം പ്രശസ്തനായി.മലയാള സംഗീതം ഡേറ്റാ ബേസിൽ നിന്ന്  പരീക്കുട്ടി

നിർമിച്ച ചിത്രങ്ങൾ
നീലക്കുയിൽ  -  1954
രാരിച്ചൻ എന്ന പൗരൻ  -  1956
നാടോടികൾ  -  1959
മുടിയനായ പുത്രൻ  -  1961
മൂടുപടം  -  1963
തച്ചോളി ഒതേനൻ  -  1964
ഭാർഗ്ഗവീനിലയം  -  1964
കുഞ്ഞാലിമരയ്ക്കാർ  -  1967
ആൽമരം  -  1969
ഇവയിൽ മുടിയനായ പുത്രനും, തച്ചോളി ഒതേനനും, കുഞ്ഞാലിമരയ്ക്കർക്കും, ഇന്ത്യൻ പ്രസിഡന്റിന്റെ വെള്ളി മെഡൽ കിട്ടിയിട്ടുണ്ട്.മലയാളം മ്യൂസിക് ആൻഡ് മൂവി ഡേറ്റാബേസിൽ നിന്ന് പരീക്കുട്ടി

തിയേറ്ററുടമ
കേരളത്തിലെ ആദ്യത്തെ 70 എം.എം തിയേറ്റർ ആയ സൈന കൊച്ചിയിൽ നിർമിച്ചത് പരീക്കുട്ടിയാണ്. ഇദ്ദേഹത്തിന് നാലു ഭാര്യമാർ ഉണ്ടായിരുന്നെങ്കിലും സന്താനങ്ങൾ ഒന്നും ഉണ്ടായിരുന്നില്ല. മനുഷ്യൻ ആദ്യമായി ചന്ദ്രനിൽ കാലുകുത്തിയ 1969 ജൂലൈ 21-ന് ഹൃദയസ്തഭനം മൂലം ഇദ്ദേഹം അന്തരിച്ചു.

അവലംബം

പുറത്തേക്കുള്ള കണ്ണികൾ
മോം ഡേറ്റാ ബേസിൽ നിന്ന്  പരീക്കുട്ടി
ഇന്റെർനെറ്റ് മൂവി ഡേറ്റാ ബേസിൽ നിന്ന് പരീക്കുട്ടി

വർഗ്ഗം:1909-ൽ ജനിച്ചവർ
വർഗ്ഗം:1969-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂലൈ 21-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ